Il-Qorti Kostituzzjonali ikkonfermat deċiżjoni tal-Qorti Ċivili dwar it-talba miċħuda għall-aħwa George u Alfred Degiorgio biex ikollhom l-electronic tag u jingħataw il-ħelsien mill-arrest. Huma kienu għamlu t-talba fil-bidu tal-2020. Alfred Degiorgio magħruf bħala l-Fulu u George Degiorgio magħruf bħala ċ-Ċiniż, jinsabu akkużati bil-qtil tal-ġurnalista Daphne Caruana Galizia. Fid-deċiżjoni li ngħatat l-Erbgħa, l-Prim Imħallef Mark Chetcuti u l-Imħallfin Giannino Caruana Demajo u Anthony Ellul qalu li f'każi bħal dawn fejn issir talba għall-ħelsien mill-arrest, minn persuni li huma akkużati b'attività "kriminali ta' ċertu skala", ikun hemm riskju kbir li tintmess l-evidenza u titpoġġa aktar pressjoni fuq ix-xhieda u suspettati oħra. F'Marzu 2020 L-aħwa Degiorgio jridu joħorġu minn Kordin bl-electronic tagging L-aħwa kienu ġew arrestati f'Diċembru tal-2017 wara li l-ġurnalista Daphne Caruana Galizia kienet inqatlet b'karozza bomba ftit metri 'l bogħod mid-dar tagħha. Huma kienu tressqu l-Qorti biex jaffaċjaw akkużi kriminali flimkien ma' Vince Muscat, il-Koħħu, li fi Frar ta' din is-sena ammetta l-involviment tiegħu fil-qtil tal-ġurnalista. Eventwalment instabu biżżejjed provi biex l-aħwa Degiorgio jitpoġġew taħt att ta' akkuża u jgħaddu ġuri. Huma kienu għamlu diversi talbiet għall-ħelsien mill-arrest u kien biss fi proċeduri separati, b'rabta ma' ħasil ta' flus, li l-aħwa ngħataw il-ħelsien mill-arrest għalkemm din id-deċiżjoni ġiet miċħuda mill-Qorti Kriminali. Fi Frar 2021 Filmat: Vince Muscat jingħata sentenza ta' 15-il sena ħabs Fid-deċiżjoni tagħha l-Qorti qalet li f'każi kbar bħal dawn u oħrajn simili li għadhom pendenti huma prova li l-gvern irid jipprovdi aktar riżorsi biex jassigura li ssir ġustizzja fi żmien adegwat. Ingħad li l-proċeduri addottati fi proċeduri kriminali bħal dawn, quddiem il-Qorti Kriminali, skadew u qed jikkawżaw dewmien għalxejn. Fid-deċiżjoni tal-Qorti ngħad ukoll li t-talba tal-aħwa Degiorgio, biex ikollhom l-electronic tagging, f'dan l-istadju hi rrelevanti. Ġie kkonfermat ukoll li d-drittijiet fundamentali tagġhom ma nkisrux meta ma ntlaqgħetx it-talba għall-ħelsien mill-arrest. Il-Qorti osservat ukoll li l-aħwa Degiorgio użaw ħafna mid-drittijiet tagħhom permessi mil-liġi biex jagħmlu t-talbiet għall-ħelsien mill-arrest għalkemm ma kellhomx id-dritt li jappellaw miċ-ċaħda tal-ħelsien mill-arrest. Il-Qorti Kostituzzjonali ma laqgħetx l-appell ippreżentat mill-aħwa Degiorgio u ġew ordnati wkoll biex iħallsu għall-ispejjeż tal-kawża. F'Ottubru 2021 L-aħwa Degiorgio jridu li jitħassru l-proċeduri kontrihom .td_uid_3_617a74e91d1d7_rand.td-a-rec-img{text-align:left}.td_uid_3_617a74e91d1d7_rand.td-a-rec-img img{margin:0 auto 0 0}